CELEX: 62012TN0413
Language: da
Date: 2012-09-20 00:00:00
Title: Sag T-413/12: Sag anlagt den 20. september 2012 — Post Invest Europe mod Kommissionen

10.11.2012   
            
            
               DA
            
            
               Den Europæiske Unions Tidende
            
            
               C 343/21
            
         Sag anlagt den 20. september 2012 — Post Invest Europe mod Kommissionen
   (Sag T-413/12)
   2012/C 343/35
   Processprog: engelsk
   
      Parter
   
   
      Sagsøger: Post Invest Europe Sàrl (Luxembourg, Luxembourg) (ved advokaterne B. van de Walle de Ghelcke og T. Franchoo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 2, 5, 6 og 7 i Kommissionens afgørelse af 25. januar 2012 om foranstaltning SA.14588 (C 20/09), som Belgien har indført til fordel for De Post-La Poste (nu »bpost«), som blev offentliggjort i Den Europæiske Unions Tidende den 29. juni 2012 (EUT L 170, s. 1), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende om, at Kommissionens konstatering af, at detailnettet ikke var en særskilt tjenesteydelse af almindelig økonomisk interesse, der berettigede til kompensation, tilsidesætter artikel 106, stk. 2, artikel 107, stk. 1, og artikel 107, stk. 3, TEUF, udgør et åbenbart urigtigt skøn og tilsidesætter ligebehandlingsprincippet.
            
         
               2)
            
            
               Andet anbringende om, at Kommissionens undladelse af at tage dele af de ved befordringspligten forårsagede detailnetsomkostninger i betragtning ved beregningen af beløbet for fortjenesten i eneretsområdet med befordringspligt, der overstiger niveauet for en rimelig fortjeneste, tilsidesætter artikel 106, stk. 2, artikel 107, stk. 1 og 3, TEUF, og udgør et åbenbart urigtigt skøn
            
         
               3)
            
            
               Tredje anbringende om, at Kommissionens konstatering af at nettoomkostningerne ved tjenesteydelser af almindelig økonomisk interesse, der ligger uden for postomdeling, skal modregnes i fortjenesten fra eneretsområdet med befordringspligt i den omfang, den overstiger en rimelig fortjeneste, tilsidesætter artikel 107 og artikel 106, stk. 2, TEUF og principperne om forholdsmæssighed og ligebehandling.
            
         
               4)
            
            
               Fjerde anbringende vedrørende denne tilsidesættelse af artikel 107 og artikel 106, stk. 2, TEUF og tilsidesættelse af princippet om forbud mod tilbagevirkende kraft på grund af den fuldstændige undladelse af at fremføre bposts akkumulerede underkompensation for 1992-2005 til modregning i bposts påståede overkompensation for perioden 2006-2010.